Nagu me  aasta tagasi kirjutasime - käitumisökonoomika on moes. Seda nii akadeemias kui ka väljaspool professionaalset majandusteadust, kus viimase aja trendid reaalses majanduses on seda huvi ainult suurendanud. Käitumisökonoomikal on lisaks üks huvitav omadus. See on lihtne. Eksperimente ja neist järeldatud lihtsaid mudeleid on võimalik ka ilma matemaatikata lihtsalt ja lühidalt kirjeldada. See ei tee tulemusi vähem ega rohkem tõeseks, küll aga muudab valdkonna populaarteadusliku kirjanduse ja blogimise seisukohalt atraktiivseks. Selles postituses kirjutame natuke uurimustest, mis on seotud ajaliste eelistuste uurimisega, konkreetsemalt olevikueelistuste (present bias) ja  dünaamilise ebajärjekindlusega.